
              REPUBLIKA HRVATSKA
DUBROVAČKO–NERETVANSKA ŽUPANIJA
                     GRAD DUBROVNIK 
       OSNOVNA ŠKOLA LUKA PALJETKA

KLASA: 402-01/26-01/1

Dubrovnik, 30. rujna 2026. godine





OBRAZLOŽENJE POSEBNOG DIJELA PRIJEDLOGA REBALANSA II FINANCIJSKOG PLANA PRORAČUNSKOG KORISNIKA
ZA 2026. GODINU













Opći dio proračuna čine: 
A – Račun prihoda i rashoda 
B – Račun financiranja u kojem se iskazuju primici od financijske imovine i primljeni kredit i zajmovi, te izdaci za financijsku imovinu i za otplatu zajmova i kredita. 
C – Preneseni višak ili preneseni manjak

Posebni dio proračuna sastoji se od plana rashoda i izdataka proračunskog korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.

Djelokrug rada Osnovne škole Luka Paljetka, Dubrovnik utvrđen je Zakonom o odgoju i obrazovanju u osnovnoj i srednjoj školi te drugim važećim propisima i aktima. Škola provodi redovnu, dodatnu i dopunsku nastavu sukladno nastavnim planovima i programima koje donosi Ministarstvo znanosti, obrazovanja i mladih, kao i prema godišnjem izvedbenom planu i programu rada škole. 
Osnovna škola Luka Paljetka utemeljena je školske godine 2020./21. kao osmogodišnja škola. Osnovna škola Luka Paljetka u Dubrovniku djeluje na području gradskog kotara Montovjerna i radi u jednoj smjeni. Uz nastavno osoblje u Školi djeluje stručno razvojna služba koju čine knjižničarka s punim radnim vremenom, psiholog i pedagog, socijalni pedagog. Grad Dubrovnik osigurao je sredstva za dodatno financiranje (iznad minimalnog standarda) u punom radnom vremenu 1 stručnog suradnika. Osnovna škola Luka Paljetka organizacijski obuhvaća matičnu školu na području gradskog kotara Montovjerna u istoimenom naselju. Nastava se izvodi u jutarnjoj smjeni tijekom petodnevnog radnog tjedna. U sklopu škole djeluje školska sportska dvorana i kuhinja, koja osigurava prehranu učenicima uključenima u produženi boravak te Topli i hladni obrok. Organizacijsku strukturu škole čine: ravnatelj kao odgovorna osoba za zakonitost rada škole, učitelji i nastavnici, stručni suradnici, administrativno i tehničko osoblje. 

Poslovi škole obuhvaćaju:
•	planiranje, organiziranje i provedbu odgojno-obrazovnog rada,
•	osiguravanje uvjeta za stručno usavršavanje i profesionalni razvoj nastavnog i stručnog kadra,
•	organizaciju izvannastavnih aktivnosti, projekata i manifestacija,
•	provođenje sportskih aktivnosti i natjecanja u okviru Školskog sportskog kluba i šire,
•	suradnju s roditeljima i lokalnom zajednicom radi jačanja odgojno-obrazovnog djelovanja.





Pregled financijskih sredstava po programima:
	[bookmark: _Hlk208837048][bookmark: _Hlk208837152]Naziv programa iz Proračuna
	Plan
2026.
	Povećanje/smanjenje
	Novi plan 2026.

	Program 18054004 REDOVNA DJELATNOST OSNOVNOG OBRAZOVANJA
	1.741.000,00
	-248.000,00
	1.493.000,00

	Program 18055002 OSTALI PROJEKTI U OSNOVNOM ŠKOLSTVU
	148.100,00
	45.550,00
	193.650,00

	Program 18055006 PRODUŽENI BORAVAK
	226.300,00
	-1.925,00
	224.375,00

	Program 18055021 TEKUĆE I INVESTICIJSKO ODRŽAVANJE IZNAD MINIMALNOG STANDARDA
	7.000,00
	12.740,00
	19.740,00

	Program 18055023 STRUČNO RAZVOJNA SLUŽBA
	37.500,00
	3.500,00
	41.000,00

	Program 18055036 ASISTENT U NASTAVI
	180.000,00
	2.000,00
	182.000,00

	Program 18055037 SUFINANCIRANJE ŠKOLSKOG ŠPORTA
	21,000,00
	5.665,00
	26.665,00

	Program 18055039 NABAVA ŠKOLSKIH UDŽBENIKA
	40.000,00
	-10.000,00
	30.000,00

	Program 18055043 PREHRANA ZA UČENIKE U OSNOVNIM ŠKOLAMA
	105.000,00
	-30.000,00
	75.000,00




	Naziv aktivnosti/projekta u Proračunu:  REDOVNA DJELATNOST OSNOVNOG OBRAZOVANJA


	Izdatke za zaposlene financira država putem nadležnog ministarstva, koje je zaduženo za cjelokupno područje radnih odnosa i plaća zaposlenika u školstvu. Obračun i isplata plaća obavljaju se kroz Centralni obračun plaća (COP).
Nastavno osoblje obavlja odgojno-obrazovne poslove koji uključuju provođenje nastavnog plana i programa, izravan rad s učenicima, te aktivnosti koje odgovaraju potrebama i interesima učenika. Njihova zaduženja uključuju i promicanje stručnog i pedagoškog rada škole te ostale stručno-pedagoške aktivnosti, a sve sukladno zakonima, provedbenim propisima, godišnjem planu i programu rada škole te školskom kurikulumu. Nastavno osoblje u pravilu radi unutar 40-satnog radnog tjedna, s definiranim tjednim i godišnjim zaduženjem koje se utvrđuje službenim rješenjem. Radne obveze učitelja i stručnih suradnika propisane su Pravilnikom koji donosi ministarstvo.
Nenastavno osoblje, prema Pravilniku o djelokrugu rada tajnika te administrativno-tehničkim i pomoćnim poslovima u osnovnoškolskoj ustanovi (NN br. 40/14), obavlja opće, pravne i kadrovske poslove, računovodstvene i knjigovodstvene poslove, vođenje i čuvanje pedagoške dokumentacije te druge evidencije. Također su zaduženi za tehničko održavanje, rukovanje opremom i uređajima, održavanje čistoće objekata i okoliša, kao i druge pomoćne poslove, sukladno zakonskim i podzakonskim propisima te godišnjem planu i programu rada škole. Djelokrug rada, popis poslova, broj izvršitelja i količina radnog vremena potrebna za obavljanje tih poslova propisani su od strane nadležnog ministarstava. 

	






Pokazatelji rezultata :
	Pokazatelj rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih plaća
	Udio podmirenih troškova za zaposlene sukladno važećim propisima i obračunanim pravima zaposlenika
	Postotak
	100
	100

	Udio isplaćenih materijalnih prava
	Postotak isplaćenih materijalnih prava (božićnice, regres, jubilarne nagrade i dr.)
	Postotak
	100
	100

	Udio podmirenih troškova prijevoza zaposlenika
	Postotak podmirenih troškova prijevoza zaposlenika sukladno važećim propisima
	Postotak
	100
	100




	[bookmark: _Hlk208302880]Naziv aktivnosti/projekta u Proračunu: OSTALI PROJEKTI U OSNOVNOM ŠKOLSTVU

	Ostali projekti u osnovnom školstvu obuhvaćaju niz aktivnosti koje su usmjerene na pokriće različitih troškova nužnih za nesmetano funkcioniranje škole, uzimajući u obzir porast cijena energenata i drugih resursa. S obzirom na kontinuirani rast cijena energenata, posebno električne energije i lož ulja, potrebno je osigurati dodatna sredstva za pokriće tih troškova, jer redovni materijalni troškovi ne mogu u potpunosti podmiriti ove povećane izdatke. Također, planira se osiguranje sredstava za tekuće i investicijsko održavanje računalne opreme, s posebnim naglaskom na opremu koja je povezana s mrežnim i informatičkim sustavima škole, kao što je oprema vezana za CARNet. Ove aktivnosti ključne su za održavanje suvremenih tehnoloških uvjeta i omogućavanje kvalitetne nastave s primjenom digitalnih alata.
S obzirom na geografski položaj OŠ Luka Paljetka, Dubrovnik, koja se nalazi izvan Stare gradske jezgre, planira se osiguranje sredstava za pokriće troškova prijevoza učenika. Ovaj prijevoz omogućit će učenicima sudjelovanje u kulturnim aktivnostima, te upoznavanje s kulturnom baštinom i naslijeđem Dubrovnika. Osiguranje prijevoza ključno je za kulturno uzdizanje i razvoj učenika, te njihovo povezivanje s bogatom poviješću i tradicijom grada, čime se doprinosi cjelokupnom obrazovnom procesu. Također se osiguravaju uvjeti za plaćanje jednog kuhara za potrebe projekta topli obrok što uključuje plaće te materijalna prava zaposlenika tijekom godine. 
Nastava u OŠ Luka Paljetka odvija se u jednoj smjeni uz projekt produženi boravak, što znači da je potrebno osigurati sigurnost učenika i osoblja škole tijekom svih radnih sati. Ove mjere nužne su kako bi se očuvala sigurnost svih prisutnih u školi, uključujući učenike, nastavnike i ostalo osoblje, te osigurala nesmetana i sigurna izvedba svih obrazovnih aktivnosti. 
Povećanje planiranih sredstava odnosi se na dodatne rashode za zaposlenike vezane uz organizaciju toplog obroka, nabavu opreme potrebne za pripremu hladnog obroka za učenike, izradu projektne dokumentacije za ugradnju dizalice topline te nabavu radnih bilježnica za učenike, za koju je postupak nabave proveo Grad Dubrovnik. 

	



Pokazatelji rezultata :
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio realiziranih aktivnosti i podmirenih troškova u okviru ostalih projekata u osnovnom školstvu 
	Postotak realiziranih aktivnosti i podmirenih troškova vezanih uz provedbu školskih projekata, unapređenje prehrane učenika, poboljšanje materijalnih i energetskih uvjeta rada te nabavu obrazovnih materijala 
	Postotak
	100
	100



	[bookmark: _Hlk208303082]Naziv aktivnosti/projekta u Proračunu: PRODUŽENI BORAVAK

	Produženi boravak provodi se kao sustavni program brige za djecu nižih razreda (1. i 2. raz.), koji uključuje organizirani boravak u školi izvan nastave, dodatni odgojno-obrazovni rad i prehranu. Programom su obuhvaćena četiri razreda podijeljenih u 4 skupina. Zaposleno je ukupno pet djelatnika ( 4 učiteljica razredne nastave i 1 kuharica). Utvrđivanje nutricionističkih zahtjeva, uvjeta i načina organiziranja prehrane u nadležnosti su osnivača, higijensko-sanitarne uvjete nadzire sanitarna inspekcija ureda državne uprave u županiji. Organizaciju i način financiranja Programa produženog boravka u osnovnim školama Grada Dubrovnika, Grad Dubrovnik  utvrdio je Pravilnikom o organizaciji Programa produženog boravka u osnovnim školama grada Dubrovnika kojeg je donijelo Gradsko vijeće Grada Dubrovnika. Rebalansom su se smanjila sredstva zbog manjeg broja učitelja nego što je planirano.

	



Pokazatelji rezultata :
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Broj učenika uključenih u program
	Ukupan broj učenika koji koriste uslugu produženog boravka
	broj
	80
	78

	Udio pravovremeno isplaćenih plaća zaposlenicima
	Postotak plaća zaposlenih u produženom boravku isplaćenih u zakonskom roku
	Postotak
	100
	100

	Udio podmirenih troškova prehrane učenika
	Postotak troškova prehrane za učenike u produženom boravku podmirenih u predviđenom roku
	Postotak
	100
	100




	Naziv aktivnosti/projekta u Proračunu: TEKUĆE I INVESTICIJSKO ODRŽAVANJE IZNAD MINIMALNOG STANDARDA

	U rebalansu proračuna Grada Dubrovnika osigurat će se dodatna sredstva u iznosu 19.740,00 eura za realizaciju projekata uz postojeće već odobrene:  
· ugradnja sustava automatizacije parkirne rampe
· promjena naziva škole (zamjena postojećih slova sa sadašnjim nazivom škole)

	



Pokazatelji rezultata (navesti pokazatelje na razini aktivnosti/projekta):
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost 2026.

	Povećanje razine sigurnosti, kvalitete i funkcionalnosti školskog prostora 
	Realizacijom planiranih aktivnosti održavanja i sanacije poboljšava se sigurnost učenika i djelatnika, produljuje vijek trajanja postojeće infrastrukture te smanjuje rizik nastanka materijalne štete uslijed dotrajalosti i vremenskih nepogoda, čime se osiguravaju sigurniji i kvalitetniji uvjeti za boravak, rad i svakodnevno kretanje učenika, zaposlenika i drugih posjetitelja škole
	Postotak
	100
	100





	Naziv aktivnosti/projekta u Proračunu: STRUČNO RAZVOJNA SLUŽBA

	U izgrađivanju osobnosti i karaktera učenika u školi, osim razrednika i predmetnih učitelja te ostalih članova stručno- razvojne službe, posredno i neposredno sudjeluju i stručni suradnici  – pedagozi. Njihovo neposredno sudjelovanje u odgoju učenika ostvaruje se putem predavanja, radionica, vođenja učeničkih projekata, individualnoga rada s učenicima s teškoćama u savladavanju nastavnoga gradiva, te putem savjetodavnoga rada s učenicima s problemima u ponašanju ili nekim drugim razvojnim problemima.
Poučavanje o ljudskim pravima pedagoga stavlja u ulogu poznavatelja širokoga područja znanja na području emocionalne inteligencije, postojanje empatije i prosocijalnih oblika ponašanja. Pedagog je u tom slučaju tolerantna osoba koja učenike može poučavati toleranciji i razumijevanju drugih.
Osim psihološke razine u komunikaciji, pedagog je u odgojnome činu posvećen i socijalnoj razini, na kojoj učenika uvodi u socijalne vještine koje mu pomažu u odnosu s drugim učenicima i osobama iz njegova okružja. Suvremeni školski programi u svijetu nastoje povećati količinu sadržaja za razvijanje sposobnosti učeničkih socijalnih vještina kao što su tolerancija, prihvaćanje i razumijevanje različitosti, poštivanje ljudskih prava. Takve sadržaje pedagog može uklopiti u svoj neposredni rad s učenicima, primjerice u predavanja koja drži na satovima razredne zajednice.  Rebalansom su povećana sredstva zbog povećanog broja djelatmica.

	



Pokazatelji rezultata:
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih plaća zaposlenicima
	Postotak plaća zaposlenicima u stručno razvojnoj službi isplaćenih u zakonskom roku
	Postotak
	100
	100

	Udio zadovoljnih roditelja i učitelja programom
	Postotak roditelja i učitelja koji izražavaju zadovoljstvo radom stručne razvojne službe
	Postotak
	100
	100

	Broj učenika obuhvaćenih programom
	Ukupan broj učenika s posebnim obrazovnim potrebama kojima je dodijeljena pomoć stručne razvojne službe
	Broj
	11
	11



[bookmark: _Hlk240616355]



	Naziv aktivnosti/projekta u Proračunu: ASISTENT U NASTAVI

	Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. 
Asistent u nastavi direktno radi u nastavi i predstavlja podršku: 
•	učeniku s posebnim potrebama (za uključivanje u razred, savladavanje socijalno-psiholoških prepreka)
•	učitelju i drugim stručnjacima (kreiranje ciljeva, zajednička izrada individualnog plana rada s učenikom, realizacija planiranog s učiteljima i drugim stručnjacima direktnim radom s učenikom, povratna informacija...)
•	kurikulumu ( u skladu sa sposobnostima učenika)
•	školi (rad u timu, sudjelovanje u životu škole, poznavanje pravila u školi) 
Svaki asistent prolazi edukaciju. Asistent u nastavi direktno radi s učenikom sukladno rasporedu sati za taj dan. 
Troškove provedbe projekta (financiranje rada asistenta) pokriva Grad Dubrovnik uz sufinanciranje sredstvima iz EU projekta.
Sredstva za provedbu projekta osigurana su iz izvornih prihoda Grada Dubrovnika te sredstava EU koje na transakcijski račun prosljeđuje gradski proračun.
Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, 
kvalitetniji oblik podrške učenicima s teškoćama u razvoju pri integraciji u redovni sustav obrazovanja. 
Pomoćnik (asistent) u nastavi tijekom nastavnog procesa pruža potporu učeniku s TUR, učitelju i  razrednom odjelu u cjelini.
Rebalansom su povećana sredstva zbog povećanja broja pomoćnika u nastavi za jednog zaposlenika sukladno potrebama učenika za pružanjem odgovarajuće potpore tijekom odgojno–obrazovnog procesa te radi osiguravanja materijalnih prava pomoćnika u nastavi zaposlenih od početka nove školske godine, odnosno od 01. rujna 2026. godine.

	



Pokazatelji rezultata:
	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih plaća pomoćnicima
	Postotak plaća pomoćnika u nastavi isplaćenih u zakonskom roku
	Postotak
	100
	100

	Udio zadovoljnih roditelja i učitelja programom
	Postotak roditelja i učitelja koji izražavaju zadovoljstvo radom pomoćnika u nastavi
	Postotak
	100
	100

	Broj učenika obuhvaćenih programom
	Ukupan broj učenika s posebnim obrazovnim potrebama kojima je dodijeljen pomoćnik u nastavi
	Broj
	12
	12








	Naziv aktivnosti/projekta u Proračunu: SUFINANCIRANJE ŠKOLSKOG ŠPORTA

	Školski  športski klub Monta Osnovne škole Luka Paljetka djeluje u sklopu  7 stalnih  sportskih sekcija: košarka: muška i ženska, odbojka: ženska, judo, nogomet rukomet, stolni tenis. Redovito odvijanje programa redovnog sustava natjecanja školskih športskih klubova, redovito odvijanje trenažnih procesa i obuka djece  prema utvrđenom fondu sati, potpuno pokrivanje rashoda sukladno sklopljenim ugovorima o djelu s trenerima-vanjskim suradnicima. Redoviti treninzi pokazuju stabilnost rada trenera, odaziv učenika i usklađenost s planom rada. Aktivno sudjelovanje u natjecanjima zbog veće motivacije, pripremljenosti i timskog duha među učenicima. Osigurati uvjete za kvalitetne i redovite treninge. Više aktivnih sekcija znači raznovrsniju ponudu, a time i šanse da svako dijete pronađe aktivnost koja mu odgovara nogomet, stolni tenis, rukomet ( treninzi  i  natjecanja održavaju se tijekom cijele školske godine). Rebalansom su povećana sredstva zbog viška koji je prenese iz prethodne godine.

	



	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio pravovremeno isplaćenih ugovora o djelu trenerima
	Postotak isplaćenih plaća trenerimau u zakonskom roku
	Postotak
	100
	100

	Broj učenika uključenih u program 
	Broj učenika koji redovito sudjeluju u sklopu Školskog športa
	Broj
	130
	130




	Naziv aktivnosti/projekta u Proračunu: NABAVA ŠKOLSKIH UDŽBENIKA

	Aktivnost nabave školskih udžbenika provodi se s ciljem osiguravanja jednakog pristupa obrazovanju svim učenicima kroz besplatnu opskrbu nastavnim materijalima, financiranu od strane Ministarstva znanosti, obrazovanja i mladih. Ovim programom uklanjaju se ekonomske barijere i smanjuje financijsko opterećenje roditelja, čime se potiče obrazovna jednakost i omogućuje nesmetano praćenje nastavnog plana i programa. Nabava uključuje i distribuciju udžbenika, čime se osigurava da svi učenici dobiju potrebne materijale pravovremeno, prije početka nastavne godine. Aktivnost doprinosi kvalitetnoj provedbi nastavnog procesa, usklađena je s kurikulumom te pridonosi socijalnoj uključenosti učenika i stabilnosti obrazovnog sustava. Rebalansom su smanjena sredstva zbog manjeg broja upisane dijece u školskoj godini 2026/2027.

	



	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Usklađenost udžbenika s nastavnim planom
	Postotak udžbenika koji odgovaraju aktualnom kurikulumu i nastavnim planovima
	Postotak
	100
	100

	Udio plaćenih obveza za udžbenike
	Postotak financijskih obveza za nabavu udžbenika podmirenih u propisanom roku
	Postotak
	100
	100

	Naziv aktivnosti/projekta u Proračunu: PREHRANA ZA UČENIKE U OSNOVNIM ŠKOLAMA

	Projekt prehrane u osnovnim školama provodi se s ciljem osiguravanja redovitih, nutritivno uravnoteženih i zdravstveno ispravnih obroka za učenike, u skladu s važećim prehrambenim i pedagoškim standardima. Prehrana u školi predstavlja važan dio ukupne skrbi o učenicima i izravno doprinosi njihovom zdravlju, uspjehu u učenju i svakodnevnom funkcioniranju tijekom nastave.
Školska prehrana provodi se kroz pripremu i distribuciju toplih i hladnih obroka, najčešće užina i/ili ručka, ovisno o organizaciji škole i vremenu boravka učenika. Jelovnici se kreiraju uz stručno vodstvo, vodeći računa o nutritivnim vrijednostima, energetskim potrebama učenika različitih dobnih skupina, kao i o specifičnim prehrambenim potrebama (alergije, intolerancije, medicinske dijete).
Osim zdravstvene komponente, školska prehrana ima i važnu odgojnu funkciju – učenici razvijaju svijest o zdravim prehrambenim navikama, higijeni i kulturi prehrane. Program doprinosi i socijalnoj pravednosti jer se omogućava besplatan ili subvencioniran obrok učenicima iz obitelji slabijeg socioekonomskog statusa. Rebalansom su smanjila sredstva zbog manjeg broja djece koja koriste hladni obrok.

	



	Pokazatelj
rezultata
	Definicija pokazatelja
	Jedinica
	Polazna vrijednost 2026.
	Nova vrijednost
2026.

	Udio učenika s prilagođenim obrocima
	Postotak učenika s posebnim prehrambenim potrebama kojima su osigurani odgovarajući obroci
	Postotak
	100
	100

	Broj učenika uključenih u program 
	Broj učenika koji redovito konzumiraju hladni obrok u sklopu Školske sheme
	Broj
	230
	300

